runetrust/blame-folketinget-dk huggingface dataset:
Karin Nødgaard (DF), 2013-04-30:
Fremover bør der på finansloven afsættes midler til en satspulje, som ikke svinger meget i beløbsstørrelse, og det vil være naturligt, at de partier, som f.eks. stemmer for finansloven, eller de partier, som er med til at acceptere finansieringskilderne til satspuljen, efterfølgende er med til fordelingen af puljen.
Frank Aaen (EL), 2014-03-14:
Regeringens lovforslag, som vi behandler i dag, er et skridt i den rigtige retning, men man kan desværre diskutere, om lovforslaget lever op til regeringsgrundlagets flotte målsætning om, at alle kvoteflygtninge skal have lige mulighed for at komme til Danmark uanset integrationsparathed.
Tom Behnke (KF), 2013-12-03:
Jeg mener, at det allerede på nuværende tidspunkt, inden loven sådan set er trådt i kraft eller er kommet i funktion, er sådan, at ministerierne – jeg tror sådan ikke, at det er ministrene, jeg tror, det mere er ministerierne – har gennemgået de selskaber, som er ejet af det offentlige, og har vurderet, om der skal være eller der ikke skal være aktindsigt i dem, fordi der er en undtagelsesmulighed.
Claus Hjort Frederiksen (V), 2009-02-25:
Det er punkt 1. Punkt 2 er: Hr. Eigil Andersen mener ikke, at vi skal drage nytte af den erfaring, vi får om, hvordan vi hjælper de syge bedst muligt ved at understøtte en hurtig tilbagevenden til arbejdsmarkedet, men i stedet for synes hr. Eigil Andersen, at det var rigtig godt i gamle dage, at man bare lod de syge gå.
Erling Christensen (S), 2000-02-08:
Når nu det bliver svært, mener hr. Helge Adam Møller så ikke også, at automatisk hastighedskontrol vil være et nødvendigt værktøj for at opfylde den målsætning, som hr. Helge Adam Møller på vegne af Færdselssikkerhedskommissionen har sat sig for at opfylde i år 2012?
Lars Barfoed (KF), 2010-02-23:
Ligesom vi forventer, at borgerne er lovlydige med hensyn til de regler, vi vedtager her i Folketinget, er vi altså en lovlydig regering, der lægger vægt på, at Danmark som stat agerer i overensstemmelse med de internationale spilleregler og regler, herunder dem, der er vedtaget i EU.
Jørn Neergaard Larsen (V), 2016-05-23:
Hele reformen af førtidspension og fleksjob står i stærk kontrast til det, Enhedslisten vil opnå med de to beslutningsforslag, og jeg vil gerne advare imod at gå tilbage til fordums tiders syn på borgernes potentiale, hvor borgere med nedsat arbejdsevne fra start blev dømt ude af arbejdsmarkedet.
Søren Søndergaard (EL), 2003-05-28:
Men der er jo ikke nogen public service-aftale, der kan garantere, at man ikke skærer på kvaliteten af nyhederne; at man ikke sendet en person til at jordskælvsområde for at indhente direkte øjenvidneberetninger og direkte oplysninger derfra, men bare baserer sig på de internationale nyhedsbureauer.
Bjarne Laustsen (S), 2010-01-27:
Der er jo ikke bare dem, der skal montere det, men det er også sådan, at de virksomheder, der producerer det herhjemme, kommer bagefter, hvis ikke der er en efterspørgsel på det danske marked, og det, jeg synes er problemet her, er, at der ikke kommer nogen forslag til at modvirke den stigende ledighed.
Astrid Krag (SF), 2010-05-20:
Der er også optrykt en række svar i betænkningen, f.eks. om det her med førtidspensionister, og hvordan man kan retfærdiggøre, at der skal stilles de samme beskæftigelseskrav til førtidspensionister som til alle andre, når folk netop får en førtidspension, fordi deres arbejdsevne er så nedsat.
Finn Sørensen (EL), 2014-04-29:
Den fortolkning er jo en stærkt begrænsende fortolkning, som går imod det, vi alle sammen troede det her udstationeringsdirektiv drejede sig om, nemlig at det var et minimum, og så kunne medlemslandene bygge ovenpå med de love og regler eller overenskomster, whatever, de nu ønskede at bruge som et redskab til at sikre lige vilkår.
Ole Sohn (SF), 2008-01-17:
Vi har sagt selvstændigt både før, under og efter valgkampen og senest sammen med Socialdemokraterne og Dansk Folkeparti, at man skal give en ekstra økonomisk ramme, som skal være målrettet mod de områder, hvor der er de største rekrutteringsproblemer, og det er faktisk blandt de lavestlønnede.
Josephine Fock (ALT), 2017-12-14:
Og det er jo derfor, vi stadig væk synes, at den tankegang, at det i virkeligheden er udbyder af lånet og låntager, der skal lave den her aftale med realkreditinstituttet som en mellemmand, er på sin plads, altså fordi vi har set de her sager, hvor bidragssatserne er blevet sat voldsomt i vejret.
Line Barfod (EL), 2004-05-25:
Når man nu skal til at lukke en masse skoler og sygehuse osv. for at tjene de her penge hjem på stordriften, som skal finansiere omlægningen, har Venstre så nogen som helst overvejelse i forhold til de mange mennesker, der så bliver arbejdsløse, når man lukker skoler, sygehuse osv.?
Søren Egge Rasmussen (EL), 2024-12-18:
Jeg kunne derfor egentlig godt tænke mig at høre, om ministeren eller regeringen har modtaget den regning på 17 mio. kr., for jeg synes da egentlig, at ministeren og regeringen så skulle revurdere, om ikke der skulle være en særlig julehjælp her op til julen til Ishøj Kommune.
Pernille Rosenkrantz-Theil (EL), 2003-04-11:
Hvis vi lige undtager den debat, der handler om kønskvoteringen, hvor det er tydeligt, at ministeren og Venstres ordfører er enige om ikke at have læst forslaget og derfor bliver ved med at diskutere kønskvotering heroppefra, selv om det ikke har noget med forslaget at gøre, så lader det til gengæld til, at der er en uenighed mellem ministeren og Venstres ordfører - det vil jeg da så gerne enten have be- eller afkræftet - eftersom ministeren står og siger heroppefra, at hun allerede på nuværende tidspunkt anvender de muligheder, der ligger i ligebehandlingslovgivningen, og derfor ikke kan forstå, at Kristeligt Folkeparti har fremsat forslaget, mens Venstres ordfører slet og ret vender sig mod ligebehandlingslovgivningen, der giver mulighed for positiv særbehandling.
Liselott Blixt (DF), 2010-11-18:
Der har vi netop sørget for, at der er nogle kommuner, der kan melde sig som frikommuner og på den måde uden skelen til regler prøve at se, om de kan få det til at køre på den måde, som de har lyst til, uden at skulle tænke over, hvad der er blevet lavet herindefra.
Line Barfod (EL), 2006-05-09:
Det kunne være, statsministeren burde læse lidt på lektien, før han igen stiller sig op i Folketinget og siger, at alt, hvad der kommer fra EU, bare er en klar forbedring, og overhovedet ikke forholder sig til de helt konkrete eksempler, som hr. Frank Aaen kom med, på, at EU-regler har betydet, at noget, som vi havde forbudt i Danmark eller havde sat lave grænser for, bliver vi nødt til at ændre på grund af EU.
Jens Peter Vernersen (S), 2007-01-25:
Det er muligt, at det kan opfattes på den måde, men det, der er hovedproblemet, er jo, at kommunerne har fået så lav en vækst, at de ikke har haft andet valg end det, som vi har set, og det synes jeg har været trist, når det er gået ud over ældre mennesker, og når det også er gået ud over familier, hvor der skal betales ekstra, for at børnene kan være i skolefritidsordning.
Claus Larsen-Jensen (S), 2003-11-13:
Men det er jo netop en af de ting, vi er ved at vurdere i det her arbejde for at se, om vi i givet fald kan lave noget, så vi ikke på den ene side skader forhandlingspositionen, og samtidig på den anden side får en øget grad af åbenhed i forhold til beslutningsprocessen.
Søren Krarup (DF), 2002-05-02:
Det er de eksisterende befolkningers selvforsvar imod en overnational og multietnisk udvikling, som vil gøre dem fremmede og afmægtige i deres egne lande, et folkeligt selvforsvar, ikke en søgning imod højre eller venstre, et folkeligt selvforsvar, hvor folket naturligvis vender sig derhen, hvor der er respekt for folkets virkelighed, og hvor der er vilje til at forsvare den.
Keld Albrechtsen (EL), 2002-01-10:
Når vi ikke har kunnet være medforslagsstillere til det forslag til vedtagelse, som fru Margrete Auken har præsenteret sammen med Socialdemokratiet og Det Radikale Venstre, er det, fordi det vitterlig ikke er særlig ambitiøst, og så undgår det at tage stilling til de virkelig dunkle og mørke sider ved hvidbogen.
Ebbe Kalnæs (CD), 1999-04-08:
Selv om ordføreren for forslagsstillerne synes, jeg var præcis, så blev jeg selv lidt bekymret over, om jeg havde været helt præcis, for det skulle jo nødig komme til her i dag at se ud, som om jeg bare afviste det, fordi vi generelt ikke kan lide folkeafstemninger.
Lene Espersen (KF), 2002-11-20:
Et andet væsentligt forhold, som jeg vil fremhæve, vedrører den omstændighed, at der i beslutningsforslaget lægges op til, at forhold i Farumsagen, som er genstand for Statsadvokatens efterforskning og evt. senere vil blive genstand for en straffesag for domstolene, nu også skal undersøges af undersøgelseskommissionen.
Jørgen Arbo-Bæhr (EL), 2006-05-09:
Det er også derfor, de folkelige bevægelser så har tænkt sig at give deres meninger til kende ved de store demonstrationer den 17. maj, og det kunne være, at alle politikere også skulle høre efter, hvad der bliver sagt ved de demonstrationer, for det er jo udtryk for holdningerne hos de organisationer, der repræsenterer de mennesker, der bliver berørt af velfærdsreformerne.
Lise von Seelen (S), 2006-01-25:
Ud fra det sidste, statsministeren nævner, vil jeg spørge, om ministeren ikke er bekendt med, at der er mennesker på kontanthjælp, som har psykiske lidelser, og for hvem behandlingen tilsiger, at det ville være uhensigtsmæssigt at indtræde på arbejdsmarkedet.
Frank Aaen (EL), 1999-11-24:
og jeg vil derfor spørge, om ministeren er enig i, at det, der gælder i skattelovgivningen, er den lighedsgrundsætning, at man skal stilles lige, hvad enten det er den ene eller den anden situation, og at der altså, hvis der her ikke er tale om, at der kan fastlægges en retfærdig leje for den pågældende bolig - det kunne også være sommerhuset - så må tages udgangspunkt i, hvad det ville koste, hvis man ikke kunne leje huset, men måtte købe det, og at en køber, der er lønmodtager, ikke skal betale mere for den bolig end en hovedaktionær, der får det stillet til rådighed af sit firma.
Line Barfod (EL), 2007-01-16:
Så ministeren bliver nødt til at bestemme sig: Er dette lovforslag begrundet i det, som ligger i forslaget, nemlig at man vil gøre det at tage omsorg for de ældre til en vare, eller er forslaget reelt begrundet i frihed, for så var det et helt andet sted, man skulle starte?
Pelle Dragsted (EL), 2024-05-02:
Og i de følgende år kunne man simpelt hen se, at den samlede finanssektors indtjening steg, og med andre orde var eksistensen af et offentligt banktilbud, som det var politisk bestemt bare skulle tjene moderat og ikke massivt, med til at holde priserne nede på tværs af sektoren.
Line Barfod (EL), 2006-05-17:
Derfor er det vigtigt, at man har tid til at opbygge den tillid til myndighederne, som skal til, hvis man skal hjælpe ofrene, både hvis vi skal have dem til at afgive forklaring til politiet og måske endda vidne i en retssag, og hvis vi skal opbygge den tillid, der skal til for at kunne hjælpe dem tilbage til deres hjemland.
Rasmus Prehn (S), 2010-12-08:
Der er stadig væk nedslidte skoler osv. Er det ikke problematisk at have en sådan situation, når vi samtidig ved, at der er uhyggelig mange håndværkere, som går derhjemme og er ledige, og som ville elske, at man fra samfundets side sagde: Vi ved, at vi skal have den her investering alligevel før eller siden, så lad os sætte gang i det nu, mens ledighedstallene er høje.
Brian Mikkelsen (KF), 1999-01-21:
Men det er klart, at man skal vide, hvad det er, man har med at gøre. Men vi håber da på, at endnu flere private virksomheder vil gå ind i et samspil med universiteterne. For det første vil det betyde, at universiteterne sammen med virksomhederne vil vise et anderledes socialt ansvar, altså løfte det her i fællesskab. Det synes jeg også det er vigtigt at man får involveret virksomhederne i.
Peter Hummelgaard (S), 2025-04-11:
Forslaget vil styrke politiets muligheder for effektivt at kunne efterforske og identificere mistænkte gerningspersoner i bl.a. sager om seksuelle overgreb mod børn og være med til at standse igangværende overgreb, herunder tilfælde, hvor der begås seksuelle overgreb mod et barn på bestilling.
Mattias Tesfaye (S), 2020-06-17:
Jeg kan ikke sige endnu præcis, hvornår der vil blive fremsat et forslag om, hvordan det her skal realiseres, men jeg vil godt sige, at vi i Udlændinge- og Integrationsministeriet siden valget og indtil videre har haft vores fokus og vores prioriteter nogle andre steder, bl.a. med at realisere det, vi netop har talt om, nemlig et nyt asylsystem.
Karen Hækkerup (S), 2014-04-25:
Jamen jeg vil sige, at hvis der er bare ét familiemedlem, der bliver truet på baggrund af, at man er i familie med en, som på vegne af samfundet, os alle sammen, stiller sig ud i forreste linje for at bekæmpe kriminalitet og sørge for, at vi alle sammen kan opleve at være trygge i Danmark, så er det en for mange. Vi har jo gjort det i forbindelse med forberedelsen af det her, hvilket jeg også redegjorde for i mit indlæg, at vi har talt igennem, hvor mange sager der har været.
Magnus Heunicke (S), 2016-10-06:
Men når statsministeren siger, at der efter hans bedste hukommelse manglede 2 mia. kr., så tror jeg, at han simpelt hen tager fejl, og at han kommer til at citere det fejlagtige svar, som finansministeren personligt – ikke Finansministeriet, men finansministeren – overdrog Folketinget.
Anders Johansson (KF), 2018-10-24:
Lovforslaget her er, som flere af de foregående ordførere også har været inde på, en udmøntning af den aftale, som vi lavede om erhvervs- og iværksætterpakken i november sidste år, en aftale, som i øvrigt indeholder et helt katalog af rigtig gode tiltag.
Lotte Rod (RV), 2023-12-06:
Hvad er ministerens holdning til, at regeringen ikke har gjort noget for at uddanne flere pædagoger eller lave en ny pædagoguddannelse, siden undersøgelsen udarbejdet af Danmarks Evalueringsinstitut og Det Nationale Forsknings- og Analyseinstitut for Velfærd viste, at kun en ud af ti vuggestuer har god kvalitet?
Anders Fogh Rasmussen (V), 2003-04-30:
Men jeg vil blot sige til hr. Jeppe Kofod, at en privat organisation for min skyld kan stå for, hvad den vil, og hvis man opfatter organisationen Operation Dagsværk som en sådan privat organisation, så kan den for min skyld for så vidt stå for, hvad den vil, og tilslutte sig, hvad den vil.
Tom Behnke (FP), 1999-01-21:
Jeg tror, at langt, langt de fleste, hvis ikke alle, private virksomheder vil være tilfredse med, at når der fremlægges forskningsresultater, er det således, at de pågældende virksomheders navne kommer frem i den forbindelse. Man kan også sige, at allerede som spillereglerne er i dag, er der jo en ganske stor grad af åbenhed og gennemsigtighed i tingene.
Anne Baastrup (SF), 2008-10-22:
Det, der er sket, er meget dramatisk for de mange mennesker med handicap rundtomkring i kommunerne, der er løbet ind i en sagsbehandler, der har sagt: Vi må ikke længere give dig eksempelvis et beløb svarende til huslejeforhøjelsen, som vi ellers havde lovet sig, da du flyttede i en handicapvenlig bolig.
Nadeem Farooq (RV), 2015-01-20:
Den kunne godt have virket endnu bedre, hvis det var, at vi var i en situation med bedre konjunkturer, men dagpengereformen har haft en positiv effekt i forhold til beskæftigelsen, og det er vi glade for at kunne konstatere, men der er selvfølgelig lige nogle ting, som kunne være bedre, og dem tager vi så hånd om.
Per Stig Møller (KF), 2008-12-16:
Hvis man var i tvivl om, om han kunne afvæbnes og ville blive afvæbnet eller ville lægge tingene på bordet, så bragte han jo verden i den situation, som han altså gjorde helt bevidst, fordi han ikke ville afsløres i, at han ikke havde masseødelæggelsesvåben.
Lars Barfoed (KF), 2003-01-08:
sig, at det var en konservativ udenrigsminister, Ole Bjørn Kraft, som i sin tid først i 1950'erne mere kraftigt end vel nogen andre protesterede imod sovjetiseringen af de baltiske samfund. Derfor er vi i Det Konservative Folkeparti naturligvis meget tilfredse med, at det nu 50 år efter blev en konservativ udenrigsminister, som kunne bane eller i hvert fald være med til at bane den endelige vej for de baltiske landes optagelse i Den Europæiske Union. Men jeg synes også, vi ved denne lejlighed skal huske at rose den store og meget kompetente indsats fra de mange embedsmænd, som har været involveret i processen, både hvad angår udvidelsen og de mange andre indsatsområder under formandskabet.
Morten Helveg Petersen (RV), 2004-12-15:
Der lød pæne toner om vigtigheden af bredt samarbejde, og jeg tror også, at man nåede at proklamere sig selv som et nyt midterparti; men det holdt vel ikke engang frem til finanslovforhandlingerne, hvor Dansk Folkeparti kørte regeringen rundt i ringen, nærmest inden forhandlingerne overhovedet var kommet i gang.
Anni Svanholt (SF), 2001-05-29:
Ja, man skal jo være lidt forsigtig med at sige hvis og hvis og tale om, hvad der sker i fremtiden, men vi håber, som jeg har sagt tidligere, at venstrefløjen og herunder SF og Enhedslisten er styrket, og at man kan gå ind i et samarbejde om de her projekter sammen med regeringen.
Karina Adsbøl (DF), 2020-01-24:
Jeg vil først og fremmest spørge ordføreren, om ordføreren er enig med sin partikollega i det svar, og derudover vil jeg godt høre, hvad ordføreren siger til Muskelsvindfondens forslag om en solidaritetspulje, hvor man forestiller sig, at f.eks. salg af billig håndkøbsmedicin pålægges en beskeden afgift.
Marcus Knuth (V), 2018-05-25:
For mig handler rigsfællesskabet om sammenhold, om fælles historie, om at hjælpe hinanden i svære tider og i gode tider, om at fremme hinandens individuelle og fælles interesser, om et unikt fællesskab gennem århundreder på tværs af Atlanten til gavn for Grønland, til gavn for Færøerne og til gavn for Danmark.
Troels Lund Poulsen (V), 2009-04-28:
Derfor synes jeg, det er vigtigt at koncentrere alle kræfter om det, som hr. Benny Engelbrecht har stillet mig mange spørgsmål om - og det har været meget relevant - nemlig hvordan vi løser det mest aktuelle, akutte problem, altså spørgsmålet om dansk-tysk grænsehandel og de dåser, der kommer hertil.
Lene Espersen (KF), 2008-05-09:
Under skiftende regeringer er der besvaret et endog meget betydeligt antal spørgsmål fra Folketinget om sagen, og som jeg vil vende tilbage til, har Rigsadvokaten og Justitsministeriet i tre omgange truffet afgørelse om, at der ikke er grundlag for at genoptage sagen.
Pernille Rosenkrantz-Theil (S), 2021-03-17:
Der er ikke nogen tvivl om, at det er en kraftig anbefaling i retningslinjerne, at eleverne lader sig teste, både i forbindelse med at de skal ind én dag, men også i forbindelse med hvis de er tilbage på 50 pct. eller 100 pct., alt efter hvor i Danmark man bor, og det er selvfølgelig for at undgå, at smitten breder sig.
Astrid Krag (S), 2012-01-11:
Jeg vil bare sige, at i forlængelse af de initiativer, der er taget, er der sådan set udsendt en pressemeddelelse både fra mig, fra Sundhedsstyrelsen og fra Danske Regioner, så der er ikke nogen, der prøver at forholde offentligheden noget som helst om, hvad der bliver sat i søen nu.
Peter Skaarup (DF), 2009-03-13:
Hr. Morten Østergaard mener, at Dansk Folkeparti er fuldstændig isoleret, væk fra enhver indflydelse og langt ude på højrefløjen, men hr. Morten Østergaard siger også, at Dansk Folkeparti har meget, meget stor indflydelse og nu har fået regeringen med på noget, der efter Det Radikale Venstres opfattelse er en helt forkert galej.
Thomas Jensen (S), 2011-05-03:
Det, der står tilbage i dag, efter at vi har hørt, at ministeren og de borgerlige ordførere ikke ønsker at støtte det her forslag, er jo, at man ikke ønsker at imødekomme tanken om, at man kan spare skattekroner ved at lette de offentligt ansattes bureaukrati, som KL og FTF tidligere har anført at man let kunne gøre, og at regeringen heller ikke ønsker – og det er jo nok her, den egentlige årsag til, at man ikke støtter forslaget, ligger – at støtte, at de borgere, der egentlig har en rettighed, en ret til at få boligsikring, får den opfyldt.
Anne-Marie Meldgaard (S), 2008-05-16:
Vi har selvfølgelig også ønsker om at kunne hjælpe unge mennesker til at være sammen, men det, at det her henvender sig til unge, der føler sig pæredanske og bliver tvunget ind i nogle normer, som ligger dem fjernt, giver nogle forviklinger, så vi ønsker ikke at være med til at udhule 24-års-reglen og kan ikke støtte forslaget.
Ole Stavad (S), 2000-04-27:
Det tror jeg de fleste af os gerne vil, og tillad mig derfor at give et helt gratis råd om, hvordan det kan lade sig gøre at spare alle disse penge, hver gang man fylder 50 l benzin på bilen: En sammenligning af omkostningerne ved bilkørsel har vist, at det på årsbasis er ca. 7.000 kr. dyrere at holde en VW Golf, end det er at holde en VW Polo, 10.000 kr. dyrere at holde en Passat end en Golf og altså hele 17.000 kr. dyrere at holde en Passat end at holde en Polo.
Lisbeth Bech-Nielsen (SF), 2025-05-15:
Som vi har talt om en del år efterhånden nu, er energipolitik også blevet sikkerhedspolitik, og den danske energikommissær, Dan Jørgensen, som ordføreren jo deler parti med, har sagt, at der er brug for over 4.000 mia. kr. i den grønne omstilling for at blive fri af f.eks. Rusland, som vi jo stadig væk er afhængige af på trods af deres angreb på Ukraine.
Morten Messerschmidt (DF), 2021-03-10:
Det er da også det, der gør, at man kan sige, at når man sådan ser på den data, vi har, over de forskellige lande, og ser på, hvor stor andelen af vaccinerede i de forskellige landes befolkninger er i dag, er det jo rigtigt, at ser man på EU, ligger Danmark flot, men det er jo altså sådan lidt som, hvis man siger: Det er at ligge øverst i Serie 3 eller sådan et eller andet.
Rosa Lund (EL), 2024-04-03:
Så det er lidt svært at forstå – og det kan ministeren måske forklare, for jeg er ikke den eneste, der har svært ved at forstå det – hvordan regeringen med den ene hånd gerne vil bekæmpe negativ social kontrol og så med den anden hånd tager pengene fra alle de indsatser, som netop skal sikre, at vi kommer negativ social kontrol til livs.
Helene Brydensholt (ALT), 2025-05-21:
Hvis vi åbner op for, at de får endnu flere beføjelser og endnu mere adgang til borgernes data, er det jo at gå stik imod den retning, som regeringen ellers prøver at gå, hvor vi prøver at gøre os digitalt suveræne i Danmark, altså at løsrive os fra nogle af de her amerikanske techgiganter, som dominerer den danske infrastruktur så meget.
Mette Frederiksen (S), 2014-02-19:
Jeg skal ikke lægge skjul på, at det, at der ved udgangen af 2013 var oprettet godt 2.000 ressourceforløb, er for lidt, og at jeg har haft en endog meget insisterende dialog med Kommunernes Landsforening om, hvordan vi i fællesskab får det her tal til at stige.
Vivi Kier (KF), 2010-04-06:
Så må jeg igen spørge også den her ordfører, som siger, at det ikke er retfærdigt for pensionisten og for dem, der står uden for arbejdsmarkedet, at de ikke kan være med i det her: Betyder det så også, at en sund frokostordning, som nogle virksomheder har, også skal afskaffes, fordi det ikke er retfærdigt over for pensionisten og over for den hjemløse, der ikke er på arbejdsmarkedet?
Line Barfod (EL), 2006-04-20:
Jeg kan da godt forstå, at ministeren ikke har lyst til at få nedsat en uafhængig ekspertkommission til at se på det kommunale selvstyre, for de ville jo også kigge på, hvad det er for nogle økonomiske rammer, der hænger sammen med den lovgivning, der kommer, og hvad det er, man ønsker at opnå fra regeringens og Dansk Folkepartis side med den detaillovgivning, der kommer.
Margrete Auken (SF), 2000-03-02:
Der er jo masser af enlige kvinder og lesbiske kvinder, der er blevet gravide, men som ikke har levet i parforhold - det er ikke, fordi jeg skal stå og forklare her, hvordan man gør, men man behøver altså ikke at være i et parforhold for at kunne blive gravid på denne her måde - og der er mig bekendt ingen eksempler - ingen eksempler - på, at mor og barn er blevet smittet.
Peter Skaarup (DF), 2021-05-06:
Det er jo desværre ikke en enestående ting, det er ikke noget, vi altid hører om, men det er noget, der foregår i den virkelige verden, og i Vesten har vi jo ikke mindst, som flere også har været inde på, hørt om det, da Irans Ayatollah Khomeini udstedte en fatwa mod Salman Rushdie, fordi han havde formastet sig til at skrive bogen »De sataniske vers«.